এসবের মাঝে নভেম্বরের শেষে জানা যায়, চিন থেকে বয়ে আসা ব্রহ্মপুত্র নদীর জল কালো হয়ে গিয়েছে। পিছনে চিনের গোপন ষড়যন্ত্রের ইঙ্গিত মেলে। নিজের দেশে তরাই এলাকায় গোপনে চিন ব্রহ্মপুত্রে বাঁধ দিচ্ছে, সেজন্যই জল কালো হয়ে গিয়েছে বলে অভিযোগ ওঠে। ভারতকে চাপে রাখতেই এবার ব্রহ্মপুত্র ইস্যুতে চিন নয়া ফন্দি আঁটতে চাইছে বলে অভিযোগ উঠেছে। এখন যা অবস্থা তাতে ডোকলাম নিয়ে ভারত-চিন সম্পর্কের তাপউত্তাপ সামনের বছরও জারি থাকবে।